Orikum

Orikum on kaupunki ja hallintoyksikkö Vlorën kunnassa Albaniassa. Se sijaitsee Vlorënlahden etelärannalla lähellä muinaisen Oricumin kaupungin raunioita. Vuoden 2023 väestönlaskennan mukaan hallintoyksikössä oli 4 297 asukasta. Euboialaiset perustivat Oricumin 500-luvulla eaa. illyrialaisen amantes-heimon alueelle. Se oli tärkeä Adrianmeren satama, jota roomalaiset käyttivät sodissaan illyrialaisia ja makedonialaisia vastaan. Kaupunki vahingoittui 100-luvulla maanjäristyksessä, ja se rakennettiin uudelleen 400–500-luvuilla. Bysanttilaisaikana ja keskiajalla sataman nimenä oli Jericho ja Osmanivaltakunnassa Pašaliman. Muinaisesta Oricumista on säilynyt muun muassa ensimmäisellä vuosisadalla eaa. rakennettu teatteri ja keskiaikainen Marmiroin kirkko. Toisen maailmansodan jälkeen uudelleen perustetusta Orikumista tuli kaupunki vuonna 1961. Orikumin hallintoyksikköön kuuluu myös neljä kylää: Dukat, Dukat Fshat, Radhimë ja Tragjas. Meren rannalla on huvivenesatama, laivastotukikohta ja hotelleja. Lähteet